In anul școlar, 2018 - 2019, etapa județeană/a sectoarelor municipiului București a olimpiadei de chimie se va desfășura în ziua de sâmbătă, 16 februarie 2019, **între orele 10.00 - 13.00. Elevii au acces în sălile de concurs în intervalul orar 9.20-9.40.**

 In conformitate cu prevederile Metodologiei - cadru de organizare și desfășurare a competițiilor școlare, aprobata prin OM nr. *3035/2012,* cu modificările și completările ulterioare, pentru etapa națională a acestei olimpiade **se atribuie din oficiu cate un loc/an de studiu fiecărui inspectorat școlar județean (ISJ)** si respectiv, fiecărui sector al Inspectoratului Școlar al Municipiului București și 43 de locuri suplimentare/an de studiu, în ordinea descrescătoare a punctajelor obținute conform clasamentului național realizat după finalizarea etapei județene/a sectoarelor municipiului București și calificarea participanților pe locurile din oficiu. **Se califică la etapa națională a olimpiadei, atât pe locurile din oficiu cât și pe locurile suplimentare elevii care au obținut la etapa județeană/a sectoarelor Municipiului București cel puțin 50% din punctajul maxim acordat rezolvării subiectelor de la această etapă.**